﻿ Antiszemita uszító plakátokat ragasztottak ki Budapesten az izraeli zászlóval és az Index újságíróival | 168 óra
Antiszemita uszító plakátokat ragasztottak ki Budapesten az izraeli zászlóval és az Index újságíróival
2019. november 24. 19:28 - szerző: Ágoston Zoltán
Karácsony Gergely ígéretet tett arra, hogy a plakátokat eltüntetik, a Tett és Védelem Alapítvány pedig feljelentést tesz, miután Budapesten több köztéri transzparens is megjelent, rajta az izraeli zászlóval, illetve az Index két újságírójával 0 írja a 444. Miklósi Gábor és Dezső András napok óta a magyarországi kormánypárti sajtó és a szélsőjobboldali Mi Hazánk Mozgalom célkeresztjében áll. Miklósi Gábor bűne az volt, hogy a Puskás aréna avatóünnepségérről készített riportjában elárulta,a nem állt fel a székéből a Nélküled című dal alatt, Dezső Andrásé pedig az, hogy a dal klipjét menekültekről készült felvételekkel vágta össze egy videóban.
Karácsony Gergely a Facebookon azt írta, Budapesten nincs helye ezeknek a plakátoknak, az összes ilyen borzalmat leszedeti.
A Tett és Védelem Alapítvány szintén a Facebookon jelezte, hogy feljelentést tesz az ügyben.
A plakátokon nincs feltüntetve sem a készítő, sem a megrendelő neve, alul viszont lehet látni az Index logóját a „Konstans rinyálás, látens magyarellenesség, hazaárulás” felirat kíséretében. Izrael budapesti nagykövetsége angol nyelvű tweetben ítélte el a plakátokat és szólította fel cselekvésre a magyar hatóságokat.
We strongly condemn the poster in the picture which contains anti-Semitic and anti-Israel symbols and insinuations.There is no room for racism,incitement and hate in any dialogue. We have full confidence that the relevant Hungarian authorities will have posters like this removed. https://t.co/7zYbE1ePlu
— IzraelMagyarországon (@IsraelinHungary) 2019. november 23.